
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAVEDIMO UŽDAROSIOS AKCINĖS BENDROVĖS „ŠAKIŲ VANDENYS“ VADOVUI
2013 m. rugpjūčio 1 d. Nr. AT-841
Šakiai


Vadovaudamasis Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574; 2006; Nr. 82-3252) 20 straipsnio 2 dalimi, rajono savivaldybės administracijos direktoriaus 2007 m. liepos 12 d. įsakymu Nr. AT-889 „Dėl Atstovavimo savivaldybei bendrovėse taisyklių tvirtinimo“ patvirtintų Atstovavimo savivaldybei bendrovėse taisyklių 5 ir 8 punktais bei atsižvelgdamas į tai, kad Šakių rajono savivaldybė turi 13 254 756 vnt. uždarosios akcinės bendrovės „Šakių vandenys“ akcijų, kurios suteikia 100 proc. balsų, ir į uždarosios akcinės bendrovės „Šakių vandenys“ filialo „Šakių komunalininkas“ 2013 m. liepos 31 d. prašymą,

pavedu uždarosios akcinės bendrovės „Šakių vandenys“ vadovui:


1. Parengti bendrovės filialo „Šakių komunalininkas“ atskyrimo nuo bendrovės „Šakių vandenys“ sąlygas.

2. Pateikti pirmajame punkte nurodytus dokumentus tvirtinti akcijų valdytojui iki 2013 m. rugpjūčio 30 d.
Direktorius

Juozas Puodžiukaitis

